## El Grup de Resposta Immediata de Vivenda i Servicis Socials es reunix per a analitzar els danys provocats per la DANA i proposar mesures per a pal·liar els seus efectes

*** La Generalitat sol·licita posar les vivendes de Sareb a la disposició dels damnificats
* El Govern mostra total disposició a col·laborar en les ajudes sol·licitades en matèria de vivenda i servicis socials**

El Grup de Resposta Immediata de Vivenda i Servicis Socials integrada per Generalitat i Govern d’Espanya per a analitzar els danys provocats de la DANA s’ha reunit hui i ha posat sobre la taula diferents mesures per a pal·liar els efectes de la catàstrofe i posar solucions ràpides i efectives als ciutadans afectats.

Durant la reunió, que ha presidit, per part de la Generalitat, la vicepresidenta i consellera de Servicis Socials, Igualtat i Vivenda, Susana Camarero, juntament amb la consellera d’Hisenda, Economia i Administració Pública, Ruth Merino; i, per part del Govern, la ministra de Vivenda i Agenda Urbana, Isabel Rodríguez, i el ministre de Drets Socials, Consum i Agenda 2030, Pablo Bustinduy, s’ha posat de manifest la necessitat d’agilitzar les actuacions i ajudes a les persones afectades.

Entre les mesures, s’ha sol·licitat al Govern la posada a punt de les vivendes de Sareb a la Comunitat Valenciana per a posar-les a la disposició dels ciutadans que necessiten una solució residencial a curt, mitjà o llarg termini, siga per necessitat de rehabilitació de vivenda o construcció d’una nova.

Així mateix, la Conselleria ha demanat ajudes en matèria de dependència, infraestructures sociosanitàries i persones en risc d’exclusió, atenent l’emergència de la situació amb eficiència i agilitat perquè que arriben les ajudes en el menor termini possible.

El Govern ha mostrat total disposició a col·laborar en totes les qüestions necessàries per a pal·liar els efectes de la DANA i ajudar en la reconstrucció i avanç dels ciutadans afectats. Les dos administracions han valorat les actuacions que es duran a terme, pendents de revisar el diagnòstic que variarà a mesura que es conega la situació real de la zona afectada.

Fecha: 04/11/2024